Кыргыз Республикасында

өрт коопсуздугунун эрежелерине   
3-тиркеме

**Өрт коопсуздугунун чаралары жөнүндө   
нускама**

Ушул Нускама өрт коопсуздугунун чаралары жөнүндө жалпы объекттик жана цехтик нускамаларды иштеп чыгуунун, бекитүүнүн жана колдонуунун тартибин аныктайт.

**1-глава. Өрт коопсуздугунун чаралары жөнүндө жалпы**

**объекттик нускама**

1. Нускама ушул Эрежелердин талаптарына ылайык иштелип чыгат.

2. Нускама ишкананын жана уюмдун өрт коопсуздугу үчүн жооптуу адамдар тарабынан иштелип чыгат, өрт коопсуздугу чөйрөсүндөгү ыйгарым укуктуу мамлекеттик орган менен макулдашылат жана ишкананын жана уюмдун жетекчиси тарабынан бекитилет.

3. Нускама өндүрүштүк окуу системасында окутулат жана ишканалардын, уюмдардын аймактарында жана административдик, жана өндүрүштүк жайларында атайын жабдылган такталарда илинет.

4. Нускамада төмөнкү маселелер чагылдырылышы керек:

1) аймакты, имараттарды жана жайларды, анын ичинде эвакуациялык жолдор менен күтүү тартиби;

2) жарылуучу-өрткө кооптуу заттарды жана материалдарды сактоонун жана ташуунун тартиби жана ченемдери;

3) тамеки чегүүчү, ачык отту колдонуучу жана от иштерин жүргүзүүчү жерлер;

4) күйүүчү заттарды жана материалдарды чогултуунун, сактоонун жана жок кылуунун, атайын кийимдерди күтүүнүн жана сактоонун тартиби;

5) иш аяктагандан кийин жайларды текшерүүнүн жана жабуунун тартиби;

6) өрт чыккан учурда иштеп жаткандардын милдеттери жана аракеттери.

**Глава-2. Өрт коопсуздугунун чаралары жөнүндө цехтик**

**нускама**

5. Нускама ушул Эрежелердин, Эксплуатациялоо боюнча нускамалардын жана буюмдарга, заттарга жана материалдарга карата техникалык шарттардын талаптарына, ошондой эле конкреттүү өндүрүш, жай, цех, участок, орнотмо үчүн өрт коопсуздугу маселелерин чагылдырган башка ведомстволук ченемдик документтерге ылайык иштелип чыгат.

6. Нускама ишкананын жана уюмдун башкы адистердин катышуусу менен тиешелүү бөлүктүн жетекчиси тарабынан иштелип чыгат жана объекттин жетекчиси (башкы инженери) тарабынан бекитилет.

7. Нускама өндүрүштүк окуу системасында окутулат жана түздөн-түз өндүрүштүк жайда, цехте, участокто, орнотмонун жанындагы эң көрүнүктүү жерде илинет.

8. Нускамада төмөнкү маселелер чагылдырылышы керек:

1) аймакты, жайларды, орнотмолорду, анын ичинде эвакуациялык жолдорду күтүү тартиби;

2) аларды сактабоо өрттүн чыгышына алып келүүчү өндүрүштүн айрым процесстери үчүн атайын иш-чаралар;

3) жарылуучу-өрткө кооптуу заттарды жана материалдарды сактоонун жана ташуунун тартиби жана ченемдери;

4) тамеки чегүүчү, ачык отту колдонуучу жана от иштерин жүргүзүүчү жерлер;

5) күйүүчү заттарды жана материалдарды чогултуунун, сактоонун жана жок кылуунун, атайын кийимдерди күтүүнүн жана сактоонун тартиби;

6) контролдоочу-өлчөөчү приборлордун алардан четтөө өрттүн чыгышына же жарылууга алып келүүчү чектик көрсөткүчтөрү.

5. Өрт чыкканда иштеп жаткандардын милдеттери жана иш-аракеттери, анын ичинде:

1) өрт коопсуздугу чөйрөсүндөгү ыйгарым укуктуу мамлекеттик органды чакыруунун эрежелери;

2) технологиялык жабдууларды авариялык токтотуунун тартиби;

3) желдеткичти жана электр жабдууларын өчүрүүнүн тартиби;

4) өрт өчүрүү каражаттарын колдонуунун тартиби;

5) күйүүчү заттарды жана материалдык баалуулуктарды эвакуациялоонун тартиби;

6) бөлүктүн бардык жайларын текшерүүнүн жана өрт жарылуу коопсуз абалга келтирүүнүн тартиби.